section_heading: Drugi noćni napad
paragraph_text: Očekujući novi japanski napad tijekom noći, Edson naređuje svojim postrojbama poboljšati svoju obranu na i oko grebena. Nakon jednog neuspješnog napada s dvije satnije rejdera, radi povratka zemlje s desne strane marinaca, koja je izgubljena prethodne noći u borbi s postrojbama bojnika Kokošoa, Edson preraspoređuje svoje snage. On povlači svoju liniju obrane unatrag za 400 jardi (370 metara), na novu liniju koja se prostirala 1 800 jardi (1 600 metara), počinjući od rijeke Lunga, ona prelazi preko grebena, na oko 150 jardi (140 metara) južno od „brijega 123“. Oko i iza grebena Edson razmješta pet satnija. Svi japanski napadači trebaju prijeći preko „brijega 80“, te moraju napredovati preko 400 jardi (370 metara) brisanog prostora do pozicije marinaca na „brijegu 123“. Sa svega nekoliko sati slobodnih za pripremu obrambene linije marinci su uspjeli napraviti samo osnovna i plitka utvrđenja. Također, marinci su imali malo municije, sa svega jednom ili dvije bombe po osobi. Vandegrift naređuje pričuvnim snagama, koje je činio 2. bataljon 5. puka marinaca, pokrenuti se i zauzeti pozicije odmah iza Edsonovih postrojbi. Dopunski, jedna baterija haubica 105 mm, premještena je na lokaciju s koje je mogla izravno pucati ka grebenu, a jedna isturena topnička promatračnica smještena je među postrojbe Edsonove frontalne linije.<ref>Griffith, Battle for Guadalcanal, s. 141, Frank, Guadalcanal, s. 233–237 i Smith, Bloody Ridge, s. 152–158.